Pressemelding

**DEFA etablerer seg i Europas viktigste marked**

*Fortsetter internasjonal vekst i Tyskland*

Oslo, 03.01.18. DEFA starter året med å etablere seg i Tyskland. Økt lokal tilstedeværelse i Europas viktigste marked gir et stort potensial for videre vekst i årene som kommer. DEFA GmbH startet driften første januar og er basert i Stuttgart.

Etableringen av DEFA GmbH er foreløpig siste ledd i det norske selskapets globale ekspansjon. Selskapet etablerte DEFA NA Inc. i Canada i 2013 og DEFA AB i Sverige samme år. I 2014 ble DEFA OY etablert i Finland. DEFAs produkter blir distribuert i mer enn 30 land verden over.

«Ved å være tilstede med våre egne folk kommer vi nærmere våre kunder og partnere. Det gir oss muligheter vi ellers ikke ville hatt”, sier Bård Klungseth – CEO i DEFA Group. “Innsikten det gir oss gjør det mulig å reagere raskt for å etterkomme kundenes behov, og dermed bygge opp enda mer tillit. Vi er stolte over å etablere oss i en av verdens viktigste markeder, og vi gleder oss til å både styrke våre eksisterende partnerskap og å skape nye forbindelser.»

**Om DEFA:**

Vårt mål er å gjøre menneskers hverdag enklere, mer effektivt og mer miljøvennlig. Vi tilbyr produkter og tjenester som forbedrer måten folk lader, forvarmer og sikrer sine kjøretøy, lyser opp sine bygninger og veier, styrer sine hytter, dokumenterer sin kjøring og mye mer. Vi fortsetter å utvikle gode produkter ved å fokusere på kontinuerlig forbedring og innovasjon.

DEFA er et norsk selskap, stiftet i 1946. Vi har nå mer enn 400 ansatte på 3 kontinenter. Våre produkter og tjenester distribueres i over 30 land spredt over hele verden.

**Kontakt:**

Bård Klungseth, CEO - DEFA Group

Mail: bard.klungseth@defa.com

Telefon: +47 930 37 858

www.defa.com